Πρόταση οδηγίας του Ευρωπαϊκού Κοινοβουλίου και του Συμβουλίου που τροποποιεί την οδηγία 79/581/ΕΟΚ του Συμβουλίου περί της προστασίας των καταναλωτών όσον αφορά την αναγραφή των τιμών των τροφίμων, όπως τροποιήθηκε από την οδηγία 88/315/ΕΟΚ του Συμβουλίου και την οδηγία 88/314/ΕΟΚ του Συμβουλίου περί της προστασίας των καταναλωτών όσον αφορά την αναγραφή των τιμών των μη εδώδιμων προϊόντων (94/C 377/13) (Κείμενο που παρουσιάζει ενδιαφέρον για τον ΕΟΧ) COM(94) 431 τελικό - 94/0300(COD)

(Υποβλήθηκε από την Επιτροπή στις 7 Δεκεμβρίου 1994)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100 Α,

την πρόταση της Επιτροπής,

τη γνώμη της Οικονομικής και Κοινωνικής Επιτροπής,

Αποφασίζοντας σύμφωνα με τη διαδικασία που αναφέρεται στο άρθρο 189 Β της συνθήκης,

Εκτιμώντας:

ότι τα προγράμματα τις Κοινότητας σχετικά με πολιτική προστασίας και πληροφόρησης των καταναλωτών (1) προβλέπουν στην εκπόνηση κοινών αρχών όσον αφορά την αναγραφή των τιμών 7

ότι οι αρχές αυτές θεσπίσθηκαν με την οδηγία 79/581/ΕΟΚ του Συμβουλίου της 19ης Ιουνίου 1979 (2), όπως τροποποιήθηκε από την οδηγία 88/315/ΕΟΚ της 7ης Ιουνίου 1988 (3) για τα τρόφιμα και από την οδηγία 88/314/ΕΟΚ της 7ης Ιουνίου 1988 (4) για τα μη εδώδιμα προϊόντα 7

ότι οι εν λόγω οδηγίες προβλέπουν την υποχρέωση αναγραφής της τιμής πώλησης των τροφίμων και των μη εδώδιμων προϊόντων 7

ότι οι εν λόγω οδηγίες προβλέπουν επίσης την υποχρέωση αναγραφής της τιμής ανά μονάδα μέτρησης των προϊόντων που διατίθενται στο εμπόριο χύμα και ορισμένων προσυσκευασμένων προϊόντων, καθώς και ορισμένες εξαιρέσεις στην υποχρέωση αυτή, εφόσον τα προϊόντα διατίθενται στο εμπόριο υπό μορφή σειράς προσυσκευασμένων προϊόντων, και εφόσον η αναγραφή αυτή νέας τιμής ανά μονάδα μέτρησης δεν είναι σημαντική για την πληροφόρηση του καταναλωτή ή εφόσον αποτελεί υπερβολική επιβάρυνση για ορισμένους μικρούς λιανοπωλητές 7

ότι το σύστημα που ισχύει σήμερα προβλέπει μεταβατική περίοδο για την εφαρμογή των εξαιρέσεων στην αναγραφή της τιμής ανά μονάδα μέτρησης για ορισμένα προσυσκευασμένα προϊόντα, και ότι η μεταβατική αυτή περίοδος λήγει σιτς 7 Ιουνίου 1995 7

ότι, ωστόσο, η εφαρμογή των οδηγιών αυτών φάνηκε ότι είναι εξαιρετικά πολύπλοκη, λαμβάνοντας υπόψη τις εμπορικές πρακτικές που ποικίλλουν από το ένα κράτος μέλος στο άλλο 7

ότι είναι σκόπιμο να συνυπολογιστούν όλες οι δυσκολίες που αντιμετωπίζονται κατά την εφαρμογή του συστήματος που προβλέπεται από τις εν λόγω οδηγίες και να εκπονηθεί νέο απλουστευμένο σύστημα 7

ότι, ωστόσο, το νέο αυτό σύστημα δεν είναι δυνατόν να αποφασιστεί πριν από τον Ιούνιο του 1995 7

ότι, πρέπει να προβλέψουν τα κράτη μέλη την αναγκαία προθεσμία για την εφαρμογή του προβλεπόμενου συστήματος 7

ότι πρέπει, συνεπώς, να παραταθεί κατά τέσσερα έτη η μεταβατική περίοδος που προβλέπεται στα άρθρα 10 των οδηγιών 79/581/ΕΟΚ, όπως αυτή τροποποιήθηκε, και την οδηγία 88/314/ΕΟΚ,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

1. Το άρθρο 10 της οδηγίας 79/581/ΕΟΚ του Συμβουλίου της 19ης Ιουνίου 1979, όπως τροποποιήθηκε από την οδηγία 88/315/ΕΟΚ της 7ης Ιουνίου 1988 περί προστασίας των καταναλωτών σε θέματα αναγραφής των τιμών των τροφίμων, τροποποιείται ως εξής:

- στην πρώτη σειρά, η φράση «χρονικό διάστημα επτά ετών» αντικαθίσταται από τη φράση «χρονικό διάστημα ένδεκα ετών».

2. Το άρθρο 10 της οδηγίας 88/314/ΕΟΚ του Συμβουλίου της 7ης Ιουνίου 1988 περί προστασίας των καταναλωτών, σε θέματα αναγραφής των τιμών των μη εδώδιμων προϊόντων, τροποποιείται ως εξής:

- στην πρώτη σειρά, η φράση «χρονικό διάστημα επτά ετών» αντικαθίσταται από τη φράση «χρονικό διάστημα ένδεκα ετών».

Άρθρο 2

1. Τα κράτη μέλη εκδίδουν τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία το αργότερο έως τις 6 Ιουνίου 1995. Τα κράτη μέλη ενημερώνουν αμέσως την Επιτροπή σχετικά. Οι εκδιδόμενες διατάξεις εφαρμόζονται από τις 7 Ιουνίου 1995.

2. Όταν τα κράτη μέλη θεσπίζουν τις διατάξεις αυτές, περιέχουν αυτές αναφορά στην παρούσα οδηγία ή συνοδεύονται από τέτοια αναφορά κατά την επίσημη δημοσίευσή τους. Ο τρόπος της αναφοράς αυτής αποφασίζεται από τα κράτη μέλη.

3. Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.

Άρθρο 3

Η παρούσα οδηγία απευθύνεται στα κράτη μέλη.

(1) ΕΕ αριθ. C 92 της 25. 4. 1975, σ. 2 και ΕΕ αριθ. C 133 της 3. 6. 1981, σ. 2.

(2) ΕΕ αριθ. L 158 της 26. 6. 1979, σ. 19.

(3) ΕΕ αριθ. L 142 της 9. 6. 1988, σ. 23.

(4) ΕΕ αριθ. L 142 της 9. 6. 1988, σ. 19.